הפועל פתח תקוה החליטה להחתים את החלוץ דומיניק ווסי. המאמן גילי לנדאו הודיע למפרקים של הקבוצה כי ברצונו לצרף את הקמרוני בן ה-22 ולסגור איתו עד לסיום העונה, כאשר בחוזהו תופיע אופציה לשחררו כבר בחלון ההעברות בינואר.
שכרו של ווסי נקבע על 2,500 דולר, סכום זעום במונחים של כדורגל מקצועני. עם זאת, בפ"ת מנסים לגייס את התקציב כדי לאפשר את העברתו בבקרה. אם הכל יילך כשורה יעמלו בקבוצה על השגת השחרור הבינלאומי של וויס, כדי שהוא יוכל להיות בסגל כבר במשחק הבית מול בני סכנין במחזור הקרוב.
ווסי, שהחל להיבחן שלשום בהפועל פתח תקוה, הצליח להרשים את גילי לנדאו, אחרי שזה קיבל אותו מידיה של מכבי פ"ת. היריבה העירונית היתה הראשונה לבחון את הקמרוני, אולם שחררה אותו לאחר התרשמות קצרה.
בינתיים בהפועל פ"ת - תלונות על תנאי מגרש האימונים בסירקין, לשם נדדה הקבוצה מקיבוץ עינת באופן זמני. הכחולים הביעו חוסר שביעות רצון מהדשא במגרש בו מתאמנת ומשחקת קבוצת עמישב פ"ת מליגה א' דרום.